Velkommen til FKTs Fagkonferanse 2022 –  8.-9. juni på [Lily Country Club](https://lilycountryclub.no/?gclid=Cj0KCQjwlMaGBhD3ARIsAPvWd6hgsyIdNVALdCCCNwJlDxTDDBcbskwcvqWlOxymMJDH7wLn-GQqhroaAo3hEALw_wcB)

**Årsmøtet** vil bli holdt 8. juni, se [informasjon om årsmøtet](https://www.fkt.no/om-fkt/arsmote-2022/arsmote-1-juni-2021/)

**Lily Country Club** ble åpnet i 2020 og ligger på Kløfta, 10 min med buss fra Oslo Lufthavn Gardermoen. Se hotellets flotte [bildegalleri](https://lilycountryclub.no/galleri)

**Hovedtema**: (Vi tar forbehold om endringer)

* **Kontrollutvalget som bestiller**

Hvordan kan kon trollutvalget bli en kreativ og aktiv deltaker i utarbeidelse av risiko- og vesentlighets vurderinger og planer for forvaltningsrevisjon og eierskapskontroll? Hvordan kan sekretariatet bidra og være en god tilrettelegger for kontrollutvalget? Hvilken rolle bør kontrollutvalget ha når innholdet i etterlevelseskontrollen skal bestemmes? Hva er nok for at etterlevelseskontrollen er dekkende for kontrollutvalget sitt påseansvar?

* **Henvendelser til kontrollutvalget**

Hvordan henvendelser til kontrollutvalget best kan følges opp, kan være vanskelig å avgjøre. Det er få kontrollutvalg og sekretariat som har avtalt faste rutiner for hvordan henvendelser skal mottas og følges opp.  FKT har utarbeidet en veileder med en rekke anbefalinger som vi presenterer på konferansen.

* **Habilitet og rolleklarhet**

Hvorfor er habilitet og klare roller i forvaltningen så viktig når det skal tas beslutninger som har konsekvenser for folks liv og virke? Er tilliten til forvaltningens upartiskhet så avgjørende at man i små kommuner ikke kan leve med litt inhabilitet?

* **Varslingssystem i kommuner**

Arbeidstaker har rett til å varsle om kritikkverdige forhold i arbeidsgivers virksomhet. Kommunene har plikt til å utarbeide rutiner for intern varsling, men har kommunene i dag forsvarlige kanaler som tar imot meldinger om kritikkverdige forhold? Flere kommuner har etablert eksterne kanaler for å sikre trygghet for varsleren. Vi vil presentere et eksempel.

* **Kommunedirektørens internkontroll**

[En ny veileder](https://www.regjeringen.no/no/dokumenter/internkontroll-i-kommunesektoren/id2876831/?ch=1)  fra Kommunal- og moderniseringsdepartementet tar for seg de rettslige rammene for kommunedirektørens internkontroll . Målgruppen for veilederen er «kommuner og fylkeskommuner, statsforvaltere og andre tilsynsorganer, og andre aktører som er opptatt av internkontroll i kommunesektoren». Vi vil også legge vekt på eksempler – funn og erfaringer fra revisors arbeid.  Det er flere rapporter som viser at grunnleggende internkontroll i kommunene har store svakheter.

**Pris:** 6 900 for medlemmer | 7 300 for andre | 1 090 for ekstra overnatting 7.- 8. juni

**Påmeldingsfrist:**tirsdag 19. april